Spennende vorspiel for GV
Navn: Geir Vegard Gundersen Alder: 41 år Antall seirer i år: 1 Antall seirer totalt: 2 471 V75-1: - Mye vil handle om duoen Call Me Hanover og Winmecredit. Den av de to som får det fineste løpet har et bra bud på seieren. Jeg føler meg uansett ikke sjanseløs med Baldini som spurtet veldig bra mot disse to sist. V75-2: - Åpent. Likevel med Ailo som logisk favoritt etter to strake seirer. Modinas Viking har fart nok til å kunne utfordre. Skeie Kongen blir garantert skummel om han holder seg på beina. Bak disse tre anbefaler jeg bred gardering. V75-3: - Eloise Scott rader opp seirer og har fått et bra spor. Banker! V75-4: - Han gjør det alltid bra etter pause, Månprinsen A.M. Han har like stor fordel av distansen som hovedutfordrer Tekno Odin. Garderinger til formsterke Moe Svarten og Fjord Jerven som har stor kapasitet. V75-5: - Gjør Wizard Of Ousse som han kan, er det snakk om en bra vinnersjanse. Kan være en frekk banker. Bak ham er det vidåpent – med kapable Mimi’s Teeny Weeny som hovedutfordrer. V75-6: - Er formen på plass etter pause, tror jeg Global Oracle vinner. Men jeg skal prøve å gi ham kamp med Bobbery som skal være en veldig bra hest. V75-7 : - Hun har vært overlegen i det siste, Ness Tjo Stjerna. Hun vinner trolig igjen. Skal noen kunne utfordre, må det være Solør Svarten som står gunstig til.
Neste helg skal Support Justice, Geir Vegard Gundersens juvel av en travhest ut i storløpet Prix d’Amerique i Paris. I dag er han favoritt med Bobbery i V75.